als_Latn dik_Latn sag_Latn
E tmerrshme: 31 vjeçari me sëmundje psikike dhe fizike, në gjendje të rëndë për shkak të një certifikate (Video)
Familja Krasniqi nga Prizreni për tri dekada me radhë përballet me një vështirësi të madhe – atyre u duhet të kujdesen për Dritonin, fëmijën e tyre me sëmundje të rëndë psikike dhe fizike. Ai është po thuajse tërësisht i paaftë që edhe të ushqehet, derisa kohë pas kohe bëhet edhe agresiv. Express sjell rrëfimin e nënës së tij, Zonjës Bigajete që përkujdeset e vetme për të birin, pasi që shteti nuk i ndihmon vetëm pse është me kombësi boshnjake dhe nuk ka dokument kosovare.
Kjo është gjendja e Driton Krasniqit, 31 vjeçari nga fshati Medvec i komunës së Prizrenit.
Ai mbeti në këtë gjendje si pasojë e një ngërçi që kishte kur ishte 3 muajsh dhe që atëherë e ëma e tij i gjendet pranë për ta ndihmuar me aq sa ia lejon mosha dhe kushtet ekonomike.
zonja Bigajete tregon se sa e vështirë është të rrisësh një fëmijë në gjendje të tillë, e sidomos kur nuk i ke as kushtet elementare për ta veshë mbathur mjekuar e ushqyer si duhet.
“Nuk po kam asgjë, nuk kam se me çka ta ushqej. Po mërdhin, e që ka mundësi dikush të më ndihmoj, siç po e shihni zjarri është i fikur, a ka më siklet për një nënë se kjo”
Gjatë gjithë kohës Dritoni kërkonte ushqim SINKRON, përderisa të ardhurat e vetme që kjo ka kjo familje janë shuma prej 75 eurosh që i merr Dritoni si pension invalidor, sipas zonjës Bigajete as ajo e as familja nuk marrin ndonjë asistencë tjetër sociale si kujdestare e djalit, apo për shkak të kushteve të rënda që ka kanë sepse është me nënshtetësi boshnjake dhe qendra për punë socialë ne Prizren i kërkon certifikatën e lindjes, të cilën ajo nuk mund ta siguroj nga shteti Boshnjak.
“As një dinarë nuk e marr që kujdesem për djalin, as një para askush nuk ma ka dhënë. Kam qenë bashkë me djalin, na kanë kthyer prapë”
Dhomat ku familja rrinë e bëjnë gjumin janë të ftohta ndërsa shtëpia është ndërtim i vjetër dhe gradualisht po prishet, kanë mungesë të druve për ngrohje dhe kështu duket banja ku pastrohet Dritoni.
Nëna e tij thotë se duhet gjatë gjithë kohës të jetë pranë djalit, sepse ai nuk dëshiroj të qëndroj vetë dhe herë pas here mund të bëhet agresiv. Familja nuk ka të holla as për qetësues medikamente e pampersa për të cilët Dritoni ka nevojë.
“Po i them vetes nganjëherë, më mirë të vdes sesa të jetoj kështu. Nuk mund ta shoh djalin kështu”
Anëtarët e familjes Krasniqi janë nën mëshirën e njerëzve të vullnetit të mirë dhe presin që dikush tu ndihmoj që të mbijetojnë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn